**Vigtig information når man skal starte vaccinationsforløb op:**

1. Husk at du skal bestille din vaccine medicin på apoteket ca. 14 dage   
   før den tid du får til opstart på allergivaccination.
2. Din/dine vacciner skal opbevares i køleskab (i døren eller i frugtkassen).
3. Husk at du ikke må have indtaget antihistaminer (piller mod allergi) før vaccinationen   
   på dagen, det er ok at tage en antihistamin når du har forladt klinikken.
4. Du må ikke dyrke motion den samme dag efter vaccinationen.
5. Du skal have fornyet din henvisning for hver 12. gang – vi siger til når tiden nærmer sig til en ny henvisning.

**Overordnet information med hensyn til allergivaccination:**

De tre første tider hænger sammen, og flytter man disse tider, kan man risikere at vi bliver nødt til at flytte hele programmet, så derfor er det meget vigtigt at man sørger for at kunne komme de 3 første tider, eller afbestiller/ændrer tiderne i god tid.   
  
Du skal forvente at bruge ca. 1 time og et kvarter pr. opstart i allergen og ca. 45 minutter ved de efterfølgende tider.   
  
Når man starter med at blive opvaccineret, så vil man skulle møde i klinikken med maksimum 14 dage mellem vaccinationerne. Dette skal man ca. 12 gange før man er oppe i fuld dosis.   
  
Når man er i fuld dosis, skal man vaccineres hver 6.-8. uge i 3-5 år, alt afhængigt af hvad det er man bliver vaccineret med. Ved eventuelle udeblivelser, går man 1 trin ned i dosis, så går man 8 uger ud over de maksimalt 8 uger, så skal man starte helt forfra med at blive opvaccineret igen.

Opbevaring af vacciner:  
Klinikken tilbyder at opbevare din/dine vacciner her i klinikken, men det er på eget ansvar. Klinikken kan ikke påtage sig ansvar for svigt af køleskabe og/eller tyveri eller anden bortkomst.

Med venlig hilsen

Personalet i Lunge- og   
Allergiklinikken.